Na temelju članka 55. Statuta Grada Koprivnice („Glasnik Grada Koprivnice“ broj 4/09, 01/12, 1/13 i 3/13-pročišćeni tekst), zamjenik koji obnaša dužnost gradonačelnika Grada Koprivnice dana 18. srpnja 2016. godine, donio je

**ZAKLJUČAK**

**o zaključenju Ugovora br. 449/16**

**I.**

 Zaključuje seUgovor br. 449/16 između Grada Koprivnice i Franjevačkog samostana Koprivnica o međusobnim pravima i obvezama proisteklim iz Ugovora o korištenju sredstava Ministarstva kulture br. 16-436-16 za program zaštite kulturnog dobra: Koprivnica, Kompleks franjevačkog samostana s crkvom sv. Antuna Padovanskog (građevinska sanacija).

Ugovor br. 449/16 nalazi se u prilogu i čini sastavni dio ovog Zaključka.

**II.**

Ugovorom broj: 16-436-16 o korištenju sredstava Ministarstva kulture, korisniku Gradu Koprivnici Ministarstvo kulture obvezuje se osigurati iznos od 150.000,00 kn za program zaštite kulturnog dobra: Kompleks franjevačkog samostana s crkvom sv. Antuna Padovanskog (građevinska sanacija).

**III.**

Ugovorom br. 449/16 o međusobnim pravima i obvezama proisteklim iz Ugovora o korištenju sredstava Ministarstva kulture broj: 16-436-16, Franjevački samostan Koprivnica iz Koprivnice, Franjevačka ulica 1, OIB: 29141296011, u slučaju prodaje nekretnine iz točke II. ovog Zaključka, obvezuje se postupati sukladno odredbama članka 37. i odredbi članka 40. Zakona o zaštiti i očuvanju kulturnih dobara („Narodne novine“ broj [69/99](http://www.zakon.hr/cms.htm?id=223), [151/03](http://www.zakon.hr/cms.htm?id=224), [157/03](http://www.zakon.hr/cms.htm?id=225), [100/04](http://www.zakon.hr/cms.htm?id=226),  [87/09](http://www.zakon.hr/cms.htm?id=227), [88/10](http://www.zakon.hr/cms.htm?id=228), [61/11](http://www.zakon.hr/cms.htm?id=229), [25/12](http://www.zakon.hr/cms.htm?id=230), [136/12](http://www.zakon.hr/cms.htm?id=231), [157/13](http://www.zakon.hr/cms.htm?id=609), [152/14](http://www.zakon.hr/cms.htm?id=1673)) kojima se uređuje pravo prvokupa kulturnog dobra od strane općine/grada/županije/Grada Zagreba, odnosno obveza vraćanja uloženih sredstava uplatom u korist državnog proračuna.

KLASA: 612-08/16-01/0002

URBROJ: 2137/01-06-01/5-16-2

Koprivnica, 18. srpnja 2016.

ZAMJENIK KOJI OBNAŠA

DUŽNOST GRADONAČELNIKA:

Mišel Jakšić, dipl. oec.

**OBRAZLOŽENJE**

 Grad Koprivnica je u skladu s Programom zaštite spomenika kulture za 2016. godinu prijavio izvođenje radova građevinske sanacije kompleksa franjevačkog samostana s crkvom sv. Antuna Padovanskog u Koprivnici (sanacija od vlage). Programom kulturnog razvitka za 2016. godinu odobrena su od strane Ministarstva kulture sredstva u iznosu od 150.000,00 kn te je dostavljen Ugovor br. 16-436-16 (KLASA: 612-08/15-26/0835, URBROJ: 532-04-01-01-01/3-16-02 od 9.6.2016 godine) između Ministarstva kulture i Grada Koprivnice kao korisnika. Sukladno članku VI. navedenog Ugovora korisnik se obvezuje s vlasnicima predmetne nekretnine zaključiti ugovor kojim se uređuju međusobni odnosi. Kako je vlasnik predmetne nekretnine k.č.br. 2626/1 k.o. Koprivnica Franjevački samostan Koprivnica iz Koprivnice, Franjevačka ulica 1, OIB: 29141296011, predlaže se donošenje ovog Zaključka.

Nositelj izrade i predlagatelj akta

Upravni odjel za izgradnju grada i

prostorno uređenje

Pročelnica:

Jasna Golubić, dipl.ing.građ.